钦定古今图书集成/理学汇编/学行典/第203卷 > 刘绍芳
## 钦定古今图书集成/理学汇编/学行典/第203卷 > 刘绍芳

按《宣城县志》：“刘绍芳，邑庠生。父玺，原籍江西庐陵人。
娶刘氏，生一女。适游宣城，娶常氏，生二子，长继芳，次
绍芳。玺卒，刘氏就养婿家，绍芳与兄迎养再四，母为
女爱所夺，绍芳叹曰：‘人生有母不能养，奚以生为’？复
誓往，谓母曰：‘儿冒险来者五矣，此来以死誓别’。言讫，
俯首泣下。母竟感悟，遂与登舟。至马良山，遇贼，母惊”
几死，绍芳拥抱呼天，声震崖谷。贼感动，凡刘资橐分
毫无取。至家，敬养不衰。县令申详巡按，匾其门曰“孝
友无闲。”